Հավելված

հաստատված է ներքին գործերի նախարարի

202\_\_\_\_\_\_թ.\_\_\_\_\_\_\_\_\_\_\_\_N\_\_\_\_\_\_\_\_\_\_\_հրամանով

**ՓՐԿԱՐԱՐԱԿԱՆ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ**

**ՓՐԿԱՐԱՐ ԾԱՌԱՅՈՒԹՅԱՆ**

**ՃԳՆԱԺԱՄԱՅԻՆ ԿԱՌԱՎԱՐՄԱՆ ԱԶԳԱՅԻՆ**

**ԿԵՆՏՐՈՆԻ (ՎԱՐՉՈՒԹՅՈՒՆ)**

**ՄՈՆԻՏՈՐԻՆԳԻ ԵՎ ԿԱՆԽԱՏԵՍՄԱՆ ԲԱԺՆԻ**

**ԿՐՏՍԵՐ ՀՐԱՀԱՆԳԻՉ՝ ԵՐԿՐԱՏԵՂԵԿԱՏՎԱԿԱՆ ՀԱՄԱԿԱՐԳԵՐԻ ԳԾՈՎ**

**1. Ընդհանուր դրույթներ**

* 1. **Պաշտոնի անվանումը, ծածկագիրը**

Փրկարար ծառայության (այսուհետ՝ Ծառայություն) ճգնաժամային կառավարման ազգային կենտրոնի (վարչություն) (այսուհետ՝ Կենտրոն)մոնիտորինգի և կանխատեսման բաժնի (այսուհետ՝ Բաժին) կրտսեր հրահանգիչ՝ երկրատեղեկատվական համակարգերի (այսուհետ՝ ԵՏՀ) գծով (ծածկագիր` 27-2ՓԾ-25.6-Կ-6):

* 1. **Ենթակա և հաշվետու է**

Կրտսեր հրահանգիչն անմիջականորեն ենթակա և հաշվետու է Բաժնի պետին:

* 1. **Ենթակա և հաշվետու պաշտոնները**

կրտսեր հրահանգիչն իրեն անմիջականորեն ենթակա ծառայողներ չունի:

* 1. **Փոխարինող պաշտոնի կամ պաշտոնների անվանումները**

կրտսեր հրահանգչի բացակայության դեպքում նրան փոխարինող պաշտոնատար անձ չկա:

* 1. **Աշխատավայրը**

Հայաստան, ք. Երևան, Դավիթաշեն վարչական շրջան, Դավիթաշեն 4, Ա.Միկոյան փողոց, 109/8։

**2. Պաշտոնի բնութագիրը**

**2.1. Աշխատանքի բնույթը, իրավունքները, պարտականությունները**

**Գործառույթները՝**

1. Բաժնի պետին, Կենտրոնի պետին տրամադրում է անհրաժեշտ տեղեկատվություն, այդ թվում` տեղեկատվավերլուծական համակարգչային ծրագրերի միջոցով.
2. աշխատանքներ է իրականացնում իր կարգապահական ու մասնագիտական որակների բարձրացման ուղղությամբ.
3. իրականացնում է Բաժնին հանձնարարված աշխատանքները, Բաժնի և Կենտրոնի գործառույթներին համապատասխան` կատարում իր պաշտոնի անձնագրով նախատեսված իրավասությունները.
4. պարբերաբար Բաժնի պետին ներկայացնում է հաշվետվություն կատարված աշխատանքների ու ոլորտում տիրող իրավիճակի վերաբերյալ.
5. Կենտրոնի պետի (տեղակալի), Բաժնի պետի հանձնարարությամբ իրականացնում է այլ գործառույթներ.

**Իրավունքները՝**

* զբաղեցրած պաշտոնում իր լիազորությունները սահմանող իրավական ակտերին ծանոթանալը.
* իր անձնական գործի նյութերին, իր գործունեության գնահատականներին և ծառայողական գործունեության վերաբերյալ այլ փաստաթղթերին ծանոթանալը և բացատրություններ տալը.
* ծառայողական պարտականությունների կատարման համար սահմանված կարգով անհրաժեշտ տեղեկություններ և նյութեր ստանալը.
* մասնագիտական գիտելիքների և կոմպետենցիաների բարելավման համար վերապատրաստումներին մասնակցելը.
* աշխատանքի համար համարժեք վարձատրություն ստանալը.
* իրավական պաշտպանությունը.
* առողջության պահպանումը.
* փրկարար ծառայության պաշտոնի և կոչումի՝ սահմանված կարգով բարձրացումը.
* նշանակման արդյունքները բողոքարկելը.
* արտակարգ իրավիճակի վայրում բնակելի և արտադրական տարածքներ ու կազմակերպություններ մուտք գործելը.
* մարդկանց փրկության և ծայրահեղ անհրաժեշտության դեպքերում կապի, տրանսպորտի և այլ նյութական միջոցներ օգտագործելը:

**Պարտականությունները՝**

* Ճշգրիտ և ժամանակին կատարել իր ծառայողական պարտականությունները.
* վերլուծել և մուտքագրել Նախարարության, Ծառայության ստորաբաժանումնե­րից, այլ մարմիններից ստացվող տեղեկատվությունն ու տվյալները համապատասխան շտեմա­րան­ներում.
* ստեղծել Հայաստանի Հանրապետությունում հնարավոր արտակարգ դեպքերի, պատա­հար­ների նախագծեր ԵՏՀ ձևաչափերով:
* մասնակցել կանխատեսումների իրականացման գործընթացին` առնչության մասով ներկայացնելով նյութեր, ԵՏՀ շերտեր և այլն.
* մշտապես աշխատանքներ տանել իր մասնագիտական գիտելիքների մակարդակի բարձրացման ուղղությամբ.
* Բաժնի պետի հանձնարարությամբ իրականացնել այլ լիազորություններ.
* ստանձնել Օրենքով, իրավական այլ ակտերով նախատեսված այլ պարտականու­թյուններ (սահմանափակումներ):
* կատարել Սահմանադրության, օրենքների և այլ իրավական ակտերի պահանջները.
* ծանոթանալ զբաղեցրած պաշտոնում իր լիազորությունները սահմանող իրավական ակտերին.
* հետևել հանրային ծառայողի վարքագծի սկզբունքներին և դրանից բխող վարքագծի կանոններին, անհամատեղելիության պահանջներին, այլ սահմանափակումներին և շահերի բախմանն առնչվող կարգավորումներին.
* ճշգրիտ ու ժամանակին կատարել օրենսդրությամբ իրեն վերապահված պարտականությունները և հաշվետվությունները, իսկ օրենքով նախատեսված դեպքերում` ներկայացնելը հայտարարագիր.
* կատարել վերադաս մարմինների և պաշտոնատար անձանց՝ սահմանված կարգով տված հանձնարարականները և ընդունած որոշումները.
* պահպանել օրենսդրությամբ սահմանված աշխատանքային կարգապահական ներքին կանոններըը.
* մասնակցել մասնագիտական գիտելիքների և կոմպետենցիաների բարելավման համար վերապատրաստումներին:
* ապահովել մասնագիտական և ծառայողական պարտականությունների կատարման համար այլ անհրաժեշտ գիտելիքներ.
* աշխատել պետական, ծառայողական կամ օրենքով պահպանվող այլ գաղտնիք պարունակող փաստաթղթերի հետ, պահպանել Հայաստանի Հանրապետության օրենսդրությամբ սահմանված պահանջները, այդ թվում` ծառայությունը դադարեցնելուց հետո.
* իր պարտականությունների կատարման համար ստանալ անհրաժեշտ լրիվ և հավաստի տեղեկատվություն.
* պահանջել պահպանել անվտանգության կանոնները արտակարգ իրավիճակի վայրում գտնվող բոլոր անձանցից.
* արտակարգ իրավիճակների բնագավառը կարգավորող իրավական ակտերով և Ծառայության կանոնադրությամբ սահմանված խնդիրների ու գործառույթների ապահովման նպատակով իրականացնել այլ աշխատանքներ:

1. **Պաշտոնին ներկայացվող պահանջները**
   1. **Կրթություն, որակավորման աստիճանը**

Առնվազն միջնակարգ կրթություն**:**

* 1. **Մասնագիտական գիտելիքները**
* Ունի իր ծառայողական հարաբերությունների հետ կապված հարցերի լուծման համար անհրաժեշտ ու իր լիազորությունների հետ կապված ՀՀ Սահմանադրության, ՀՀ օրենքների և այլ իրավական ակտերի անհրաժեշտ իմացություն, ինչպես նաև տրամաբանելու, տարբեր իրավիճակներում կողմնորոշվելու ունակություն․
* տիրապետում է Նախարարության, Ծառայության և պետական կառավարման այլ ոլորտների գործունեության բնագավառների վերաբերյալ անհրաժեշտ տեղեկատվությանը․
* ունի համակարգչով և ժամանակակից այլ տեխնիկական միջոցներով, ինչպես նաև անհրաժեշտ ծրագրերով աշխատելու ունակություն.
* տիրապետում է ռուսերեն (ազատ) և/կամ անգլերեն (ազատ) լեզվին․
* ունի հոգեբանական պատրաստվածության անհրաժեշտ մակարդակ և կարողու­թյուններ։
  1. **Աշխատանքային ստաժ, աշխատանքային բնագավառում փորձը**

Կրտսեր հրահանգչի պաշտոնում կարող են նշանակվել առնվազն միջնակարգ կրթություն ունեցող այն քաղաքացիները, ովքեր Նախարարության համապատասխան ուսումնական հաստատությունում սահմանված կարգով անցել են առնվազն եռամսյա ուսումնական փորձաշրջան:

* 1. **Անհրաժեշտ Կոմպետենցիաներ**

**Ընդհանրական կոմպետենցիաներ՝**

1. Հաշվետվությունների մշակում
2. Տեղեկատվության հավաքագրում, վերլուծություն
3. Բարեվարքություն

**Ընտրանքային կոմպետենցիաներ՝**

1. Փոփոխությունների կառավարում
2. Ժամանակի կառավարում
3. Փաստաթղթերի նախապատրաստում
4. **Կազմակերպման շրջանակը**
   1. **Աշխատանքի կազմակերպման և ղեկավարման պատասխանատվությունը**

Պատասխանատու է Բաժնի աշխատանքներին մասնակցության և որոշակի կազմակերպական գործառույթների իրականացման համար:

* 1. **Որոշումներ կայացնելու լիազորությունները**

Կայացնում է որոշումներ Բաժնի աշխատանքներին մասնակցության և որոշակի կազմակերպական գործառույթների իրականացման շրջանակներում:

* 1. **Գործունեության ազդեցությունը**

Ունի ազդեցություն Բաժնի աշխատանքներին մասնակցության և որոշակի կազմակերպական գործառույթների իրականացման շրջանակներում:

* 1. **Շփումները և ներկայացուցչությունը**

Իր իրավասության շրջանակներում շփվում է Ծառայության կառուցվածքային ստորաբաժանումների ներկայացուցիչների հետ։ Ծառայությունից դուրս որպես ներկայացուցիչ հանդես է գալիս պատվիրակված լիազորությունների շրջանակներում:

* 1. **Խնդիրների բարդությունը և դրանց լուծումը**

Իր լիազորությունների շրջանակներում օժանդակում է Բաժնի առջև դրված խնդիրների բացահայտմանը և մասնակցում է որոշակի կազմակերպական խնդիրների լուծմանը:

1. **Փրկարար ծառայության կոչումները.**

Փրկարար ծառայողին օրենքով սահմանված կարգով շնորհվում է փրկարարական ծառայության ավագ ենթասպայի կոչում: